যাহা বলিব, সত্য বলিব, সত্য বৈ মিথ্যা বলিব না। কথাটি চিরন্তন সত্য নয়। কারন মানুষ সত্য খুব কম বলে, যেহেতু সত্যের মৃত্যু নেই, তাই সত্য না বললেও সত্য ধামাচাপায় থাকে না, সে তার নিজের শক্তি বলে বের হয়ে আসে। কালো বিড়ালের ঘটনাটিও প্রায় তেমন। যতই নিজের পক্ষে সাফাই যাওয়া হোক না কেন, সত্য বেরিয়ে আসবেই । তবে সবচেয়ে বেশি অবাক লাগে, যাদেরকে দেখলে মনে হয যেন তারা খাইতেই জানে না, অথচ সামনাসামনি খাবার দেখলে মনে হয় শালা কত বড় খাদক। এমন সব কতিপয় পেটুক লোক আজ বাংলাদেশের চালিকা শক্তিকে খাওয়ার পাঁয়তারা করছে। এরা চোর। কিন্তু ধরা পড়লে চোর, আর না পড়লে ভাল মানুষ। ধরা না পড়ে কত দিন থাকবে। এই যেমন কালো বিড়ালটির কথাই ধরুন। একেবারে কালো, হেংলা, ছিমছিমে পাতলা গড়ন। দেখে মনে হতো সে সপ্তাহে একদিন খায়। সবাই কত ভাল জানতো তাকে। অথচ একবার থেকে গিয়ে এমনই খাবারের সাথে ধরা পড়লো যে, স্বাভাবিক ভাবেই প্রশ্ন চলে আসে, সে হয়ত আগেও এমন করে খেয়েছে, কোন না কোন ভাবে, কিন্তু ধরা পড়ে নাই। এখন ধরা পড়ে চোর সমাজের নেতা বনে গেছে। এসব অদেখা পেটুক বিড়ালরাই এখন সরকারে বসে নাটাই চালে । তাই বুক ফুলিয়ে বলতে ইচ্ছা করে, আমার সোনার বাংলা, তুমি চোরের হাতে আছো।